钦定古今图书集成/明伦汇编/闺媛典/第296卷 > 皇清二十九 > 贺敏进妻聂氏
## 钦定古今图书集成/明伦汇编/闺媛典/第296卷 > 皇清二十九 > 贺敏进妻聂氏

按《滨州志》：“聂氏，贺敏进妻。夫明季被兵系去，止一女，未周岁。姑年迈，氏守女事姑。姑没，贫苦无倚，赘婿付家，以终其节。”

===娄光变妻王氏===

按《滨州志》：“王氏，娄光变妻。归娄五载，夫死无嗣。姑年老，族人逼嫁，刎颈拒之。纺绩奉姑，五十馀年。州守常资其乏，旌表。”